På spørsmål om situasjonen som helhet hadde påvirket livet mest negativt eller positivt, oppga dog et flertall at den totale effekten var negativ. Ifølge Bakken var det dynamikken i familien som ble utslagsgivende for ungdommenes opplevelser. Mange som fikk tilbringe mer kvalitetstid med familien opplevde at pandemien hadde gitt en overvekt av positive endringer, mens det var motsatt for ungdom som brukte mindre tid på hyggelige aktiviteter med familien.